Marko Trifković
<s>Marko N. Trifković (Beograd, 6. septembar 1864. – Beograd, 26. jul 1928) je bio srpski političar i advokat.</s>

<s>Biografija 
Studirao je pravo u Beogradu, a zatim je nastavio studije u Berlinu i Cirihu.</s><s>Nakon diplomiranja započeo je praksu na sudu u Valjevu i Kruševcu, a zatim je radio kao advokat u Beogradu.</s><s>Odatle je otišao u Ministarstvo narodne privrede, gde je radio kao inspektor.</s>

<s>Bio je član Narodne radikalne stranke.</s><s>Prvi put je izabran za narodnog poslanika 1906.</s><s>Bio je ministar u vladama Nikole Pašića i Milovana Milovanovića.</s><s>Posle Milovanovićeve smrti od 1. jula do 12. septembra 1912. obavljao je dužnost premijera Vlade Srbije i u isto vreme ministra inostranih poslova.</s><s>U toku Prvog svetskog rata za vreme boravka srpske vlade na Krfu, sa grupom od 14 poslanika izdvojio je iz zajedničkog kluba i obrazovao Nezavisan klub poslanuika Radikalne stranke., koji je zauzimao opozicioni stav prema politici Nikole Pašića i Stojana Protića.</s><s>U poslednjoj vladi Kraljevine Srbije (3. novembar – 12. decembar 1918. držao resor unutrašnjih poslova u kabinetu Nikole Pašića.</s>

<s>U novoj državi bio ministar u vladama Nikole Pašića, Stojana Protića i Milenka Vesnića.</s><s>Godine 1920. biran je za predsednika Narodne skupštine vanrednog i redovnog saziva.</s>

<s>Kao prvi potpredsednik Gradskog odbora Radikalne stranke, bio je stranački vrlo aktivan u političkom životu predratne Jugoslavije.</s>

<s>Povezano 
 Vlada Marka Trifkovića
 Spisak predsednika vlada Srbije
 Spisak ministara pravde Srbije
 Spisak ministara inostranih poslova Srbije</s>

<s>Literatura 
 Ko je ko u Jugoslaviji, Zagreb, Izdanje jugoslovenskog godišnjaka, 1928.</s><s>Aleks Dragnić, The First Yugoslavia: Search for a Viable Political System, 1983.</s>

<s>Srpski advokati
Srpski ministri
Predsednici Vlade Kraljevine Srbije
Političari Kraljevine Jugoslavije
Ministri Kraljevine Jugoslavije
Biografije, Beograd</s>

